फिसाय सायारामनि रां खामायनाया थोया- लोमा जानायखाय बिसि बानाथिया जौ संनानै फाननो लादों। संजेन खालिनिफ्रायनो जौ लांफैग्राखौ सानख’नो हाया । फुंनि-बेलासिनि मानसिफोरा जौ लांफैयो आरो लोंफैयो। माब्लाबा नांथारगौ समाव जेरावबो जौ मोनाब्ला हरनि जिसे-जिनै बाजिब्लाबो जौ थायोब्ला बानाथि मोनाव मोनबोगोना रोखा खा। नाथाय अनाराम माहाजोना बानाथिनाव गुबुनफोरा मोनाब्लाबो अनारामा मोनखागोन खि मोनखागोन। अनारामा बानाथि मोनि दुब्लि दरसे बारबानो मोनो। गामिखौ आथियाबारि होनो। अनारामा बिसि फिसा दं। बिसिनि मुङा- सनाथि बसुमतारी, फिसाजो सानै बैसागि बसुमतारी आरो रथिला बसुमतारी। बैसागिया हाबा जाबाय खैराबारियाव। रथिलाया थाखौ जिनैयाव फरायगासिनो आरो फिसाज्ला सासे दुइसिन खेवथाय बसुमतारीया थाखो जि मोनबाय। फैगौ मेट्रिक आनजादाव जिरायगोन।